Sveiki atvykę į programą Think Equal!

Think Equal yra apdovanojimus pelniusi pasaulinė labdaros organizacija ir programa. Ši programa yra visiškai finansuojama ir vykdoma darželyje, o jos tikslas - suteikti nuo 3 iki 6 metų amžiaus vaikui socialinio ir emocinio intelekto pagrindus, dar vadinamus XXI a. įgūdžiais.

Socialinis ir emocinis mokymasis (SEL) padeda vaikams ankstyvojo ugdymo laikotarpiu sukurti tvirtą pagrindą sėkmingam  gyvenimui. Vaikai mokosi tokių dalykų kaip, pavyzdžiui:
· valdyti savo emocijas ir impulsyvų elgesį;
· stiprinti  pasitikėjimą savimi ir savigarbą;
· turėti empatijos ir rodyti dėmesį kitiems;
· efektyviai spręsti problemas ir išmokti taikiai spręsti konfliktus;
· ugdyti kritinio mąstymo įgūdžius ir priimti atsakingus sprendimus;
·  palaikyti sveikus santykius ir išmokti bendradarbiauti;

Daugiau nei šešiasdešimt metų buvo atliekami SEL moksliniai tyrimai ir vertinimai, kurie įrodė, kad SEL įgūdžių įgijimas vaikystėje lemia sėkmę šiais aspektais:
· Geresnės akademinės perspektyvos. Tyrimais įrodyta, kad ankstyvoje vaikystėje šiuos SEL įgūdžius įgijusių vaikų akademiniai pažymiai pagerėja 11-17 %. 
· Vaikai mokykloje yra labiau susiję tarpusavyje, jiems geriau sekasi ir jie rečiau lieka nuošalyje ar patiria patyčias.
· Sumažėja nerimo, pykčio, agresijos apraiškų, o padidėja teigiamas elgesys ir socialinė kompetencija.

Programa  vykdoma darželyje 30 savaičių, kiekvieną savaitę vyksta trys pusvalandžio trukmės užsiėmimai. Kiekvienas užsiėmimas skirtas tam tikram SEL elementui ir dažnai vyksta skaitant į SEL orientuotą pasakų knygą. Think Equal užsiėmimuose  naudojami įvairūs mokymosi stiliai, pavyzdžiui, diskusijos, dailės darbai, dainos, žaidimai ir vaidmenų žaidimai.

